

Vastaavan hammaslääkärin erityispätevyys

PORTFOLIO JA ERITYISPÄTEVYYSHAKEMUS

|  |  |
| --- | --- |
| **Nimi:** |  |
| **Syntymäaika:** |  |
| **Sähköposti:** |  |
| **Puhelin:** |  |
| **Laillistuspäivämäärä:** |  |
| **Kliininen työkokemus (aika, työpaikka; palvelutodistus liitetään hakemukseen):** |  |

Sisällysluettelo

[Ohjeet 3](#_Toc511847277)

[Kurssimuotoinen koulutus 4](#_Toc511847278)

[Tutkielma, projektityö tai työkokemuksella osoitettu pätevyys 6](#_Toc511847279)

[Kirjallinen kuulustelu 7](#_Toc511847280)

[Itsearviointi ja pohdinta 8](#_Toc511847281)

[Palaute ja sen vaikutus omaan työhön 9](#_Toc511847282)

# Ohjeet

Vastaavan hammaslääkärin erityispätevyys on tarkoitettu esimiestehtävissä toimiville tai niistä kiinnostuneille Hammaslääkäriliiton jäsenille. Erityispätevyyden tarkoituksena on perehdyttää pätevöityjä suun terveydenhuollon palvelujärjestelmään ja johtamiseen sekä antaa valmiuksia myös käytännön esimiestyöhön. Opintokokonaisuuden voi suunnitella omien kiinnostusten ja tarpeiden mukaan annettujen raamien puitteissa.

Erityispätevyys koostuu neljästä osiosta:

* kurssimuotoisesta koulutuksesta
* tutkielmasta, projektityöstä tai työkokemuksella osoitetusta pätevyydestä,
* valtakunnallisesta kirjallisesta kuulustelusta ja
* portfoliosta.

Tapauskohtaisesti ratkaistaan, milloin tutkielma tai projektityö voidaan korvata käytännön johtamis- ja/tai esimiestyökokemuksella ja/tai enintään viisi vuotta vanhoilla aikaisemmilla opinnäytteillä (esimerkiksi erikoishammaslääkäri-koulutukseen liittyvä opinnäytetyö).

Vastaavan hammaslääkärin erityispätevyydestä vastaa Hammaslääkäriliiton erityispätevyystoimikunta. Opintojen aloittamista ei tarvitse rekisteröidä. Sähköisesti täytetty portfolio ja erityispätevyyshakemus toimitetaan erityispätevyystoimikunnan sihteerille erityispätevyyttä haettaessa turvasähköpostilla. Turvasähköpostia varten pätevöityjä ottaa ennen portfolion/hakemuksen lähettämistä yhteyttä sihteeriin (anna.chainier@hammaslaakariliitto.fi).

Mikäli pätevöityjä suorittaa kurssimuotoisen koulutuksen muulla tavoin kuin käymällä FCG:n Vastaavan hammaslääkärin koulutusohjelman, suositellaan oman kurssisuunnitelman hyväksyttämistä erityispätevyystoimikunnalla ennakkoon. Tässä tapauksessa pätevöityjä täyttää portfoliosta ainoastaan etusivun ja ko. kohdan.

Erityispätevyystoimikunta käsittelee hakemukset, tarkastaa ja hyväksyy suoritteet, antaa tarvittaessa suosituksen suoritteiden täydentämistavoista sekä arvioi, korvaako mahdollinen työkokemus tai aikaisempi opinnäyte tutkielman/projektityön.

Kirjallinen kuulustelu suoritetaan pääsääntöisesti Vastaavan hammaslääkärin työn vaatimukset -kurssin ja kurssimuotoisen koulutuksen jälkeen. Erityispätevyys voidaan myöntää aikaisintaan kahden vuoden kliinisen työkokemuksen jälkeen. Erityispätevyyttä haettaessa tulee tutkielma, projektityö tai käytännön kokemus ja kurssimuotoinen koulutus olla suoritettuna viimeksi kuluneiden kahdeksan vuoden aikana, eikä erityispätevyyskuulustelun suorittamisesta saa olla kulunut yli neljää vuotta. Erityispätevyyden myöntää Hammaslääkäriliiton hallitus erityispätevyystoimikunnan esityksestä.

# Kurssimuotoinen koulutus

Kurssimuotoista koulutusta tulee olla vähintään 12 opintopistettä (op), alla olevan taulukon mukaisesti.

Suomen Hammaslääkäriliitto järjestää yhden päivän kestävän Vastaavan hammaslääkärin työn vaatimukset -kurssin yleensä kerran vuodessa. Kurssiajasta tiedotetaan Suomen Hammaslääkärilehdessä ja Hammaslääkäriliiton kotisivuilla. Taulukkoon täytetään suorituspäivämäärä, erillistä todistusta kurssista ei tarvitse toimittaa.

Varsinaiseksi kurssimuotoiseksi koulutukseksi voidaan hyväksyä soveltuvin osin mm. eri yliopistojen, avointen yliopistojen, kesäyliopistojen ja muiden, kuten FCG Finnish Consulting Groupin järjestämät kurssit sekä erityyppiset Suomessa ja ulkomailla suoritetut koulutusohjelmat. Taulukkoon täytetään osa-alueittain suoritetut koulutukset, niiden järjestäjät, suorituspäivämäärät sekä kestot joko opintopisteinä tai luentotunteina. Hakemukseen liitetään todistukset suoritetuista koulutuksista tai ennakkohyväksyntää haettaessa tarkka ohjelma.

Niiltä, jotka ovat aloittaneet erityispätevyyden suorittamisen ennen 1.9.2014 ei vaadita viestinnän osa-aluetta ja ennen vuotta 2022 aloittaneilta ei vaadita hyvinvointialuehallinnon osa-aluetta. Vuonna 2023 tai sen jälkeen aloittaneiden osalta kokonaisuudesta ”Terveydenhuollon hallinto, hyvinvointialueiden hallinto, kunnallis- ja valtionhallinto” poistetaan kunnallishallinto. Kokonaisuuden laajuus (3 op) pysyy ennallaan.

|  |
| --- |
| **Kurssimuotoinen koulutus (VÄHINTÄÄN 12 OP)** |
| **Koulutuksen nimi ja järjestäjä** | **Pvm** | **Opintopisteet tai kesto luentotunteina (a´ 45 min)**  |
| Vastaavan hammaslääkärin työn vaatimukset, Suomen Hammaslääkäriliitto |  | 0,3 op |
| **Terveydenhuollon hallinto,** **hyvinvointialue-, kunnallis- ja valtionhallinto (yhteensä 3 op, jokaiselta osa-alueelta tulee olla opintoja)** |  |  |
| **Johtamistaito (vähintään 1,5 op)** |  |  |
| **Henkilöstöhallinto (vähintään 1,5 op)** |  |  |
| **Terveystaloustiede ja taloushallinto (vähintään 3 op, molemmista osa-alueista tulee olla opintoja)** |  |  |
| **Viestintä (vähintään 1,5 op)** |  |  |
| **Vapaavalintainen koulutus em. aiheista** |  |  |
| Opintopisteet yhteensä  |  |  |

# Tutkielma, projektityö tai työkokemuksella osoitettu pätevyys

Tutkielman/projektityön (12 op) tarkoituksena on antaa pätevöityjälle valmiuksia vastaavan hammaslääkärin työtehtäviin liittyvässä tiedonhaussa, tiedon hyväksikäytössä sekä kehittämissuunnitelmien laadinnassa ja seurannassa. Opinnäytteen aiheita valittaessa kiinnitetään huomiota asian käytännönläheiseen lähestymistapaan sekä mahdollisuuksien mukaan siitä pätevöityjän työyhteisölle koituvaan käytännön hyötyyn.

Tutkielmasta/projektityöstä laaditaan ensin suunnitelma Hammaslääkäriliiton erityispätevyystoimikunnan hyväksyttäväksi. Ohjeet tutkielman tai projektityön laatijoille ja heidän ohjaajilleen löytyvät Hammaslääkäriliiton kotisivuilta. Hyväksytyt tutkielma-aiheet sekä tieto työn tekijästä voidaan julkaista ko. sivuilla.

Tutkielmaa tai projektityötä ei pääsääntöisesti vaadita, mikäli hakijan voidaan katsoa kolmen vuoden johtamis- ja/tai esimiestyöstä saadun työkokemuksen kautta ja/tai enintään viisi vuotta vanhoilla aikaisemmilla opinnäytteillä (esimerkiksi erikoishammaslääkärikoulutukseen liittyvä opinnäytetyö) saavuttaneen riittävät valmiudet. Erityispätevyystoimikunta päättää aikaisempien opinnäytteiden hyväksymisestä tapauskohtaisesti. Taulukkoon täytetään tiedot aikaisemmasta työkokemuksesta, ja liitteenä toimitetaan palvelutodistus/-todistukset ja esimiehen/esimiesten lausunto työtehtävistä. Yhteensä sarakkeeseen lasketaan työkokemuksen aika vuosina/kuukausina.

|  |
| --- |
| **TUTKIELMA/PROJEKTITYÖ TAI TYÖKOKEMUS** |
| **Tutkielman tai projektityön aihe** | **Suunnitelma hyväksytty (pvm)** | **Valmis työ hyväksytty (pvm)** |
|  |  |  |
| **Johtamis-, esimies- ja hallinnollinen työkokemus** |
| **Työnantaja** | **Tehtävänimike** | **Ajankohta** | **Tuntia / vko** | **Yhteensä** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

# Kirjallinen kuulustelu

Kirjallisen kuulustelun (5 op) ajankohdat ilmoitetaan Hammaslääkäriliiton kotisivuilla. Kuulustelut järjestetään pääsääntöisesti Helsingissä vuosittain huhti-toukokuussa ja loka-marraskuussa.

Kuulustelusta peritään maksu (450 euroa), jolla katetaan kuulustelun järjestämisestä aiheutuneita kuluja. Kirjallisen kuulustelun tarkastajat valitsee Hammaslääkäriliiton erityispätevyystoimikunta.

Kuulustelussa on kuusi kysymystä, joista viiteen vastataan. Kuulustelun läpäisemiseksi on saatava vähintään puolet maksimipistemäärästä (maksimipistemäärä 30, läpäiseminen edellyttää vähintään 15 pistettä). Lisäksi mikään vastauksista ei saa olla kummankaan tentaattorin kokonaan hylkäämä (hylkäys = 0 pistettä). Tenttijä voi halutessaan käydä palautekeskustelun tentaattorin kanssa kuulustelun jälkeen.

**Kirjat** (viimeisin painos)

* Suomen Lääkäriliitto, Lääkärin etiikka. <https://www.laakariliitto.fi/laakariliitto/etiikka/>,
* Mäkelä M, Isojärvi J. HTA-opas. [http://www.kaypahoito.fi/web/kh/hta-opas](http://www.kaypahoito.fi/web/kh/hta-opas%200%2C1) ,
* Kristiina Patja, Pilvikki Absetz, Päivi Rautava (toim.). Terveyden edistäminen, pois lukien luvut I-II ja VII-IX
* Käypä hoito -suositukset
	+ Hammaslääketiede: <https://www.kaypahoito.fi/suositukset?erikoisala=2461>
	+ Sairauspoissaolon tarpeen arviointi: <https://www.kaypahoito.fi/hoi50121>
	+ Suun tutkimus- ja hoitovälin määrittäminen Hyvä käytäntö -konsensussuositus
* Suomen Hammaslääkärilehden tieteelliset vertaisarvioidut artikkelit kahden viimeksi kuluneen vuoden ajalta
* Terveydenhuoltoa koskevat ajantasaiset säädökset pääpiirteissään: <http://www.finlex.fi> **Päivitetty 18.8.2025**

### Sairausvakuutuslaki

### Laki ikääntyneen väestön toimintakyvyn tukemisesta sekä iäkkäiden sosiaali- ja terveyspalveluista

### Laki sosiaali- ja terveydenhuollon järjestämisestä

### Laki sosiaali- ja terveydenhuollon sekä pelastustoimen järjestämisestä Uudellamaalla

### VNA sosiaali- ja terveydenhuollon yhteistyöalueista

### Terveydenhuoltolaki

### Laki korkeakouluopiskelijoiden opiskeluterveydenhuollosta

### **Valtioneuvoston asetus** neuvolatoiminnasta, koulu- ja opiskeluterveydenhuollosta sekä lasten ja nuorten ehkäisevästä suun terveydenhuollosta

### VNA kiireellisen hoidon perusteista ja päivystyksen erikoisalakohtaisista edellytyksistä

### Työterveyshuoltolaki

### Laki sosiaali- ja terveydenhuollon valvonnasta

### VNA hyvinvointialueiden varautumisesto sosiaali- ja terveydenhuollon häiriötilanteisiin

### Tartuntatautilaki

### VNA tartuntataudeista

### Laki potilaan asemasta ja oikeuksista, 11 sivua

### Laki rajat ylittävästä terveydenhuollosta

### Laki lääketieteellisestä tutkimuksesta

### Laki sosiaali- ja terveysalan lupa- ja valvontavirastosta

### VNA sosiaali- ja terveysministeriöstä

### Valtioneuvoston asetus erikoissairaanhoidon työnjaosta ja eräiden tehtävien keskittämisestä

### Laki Terveyden ja hyvinvoinnin laitoksesta

### Laki Lääkealan turvallisuus- ja kehittämiskeskuksesta

### Laki Kansaneläkelaitoksesta

### Laki sosiaali- ja terveystietojen toissijaisesta käytöstä

### Laki terveyden edistämisen määrärahasta

### Asetus sosiaali- ja terveydenhuollon asiakasmaksuista

### Laki sosiaali- ja terveydenhuollon asiakastietojen käsittelystä

### Sosiaali- ja terveysministeriön asetus sosiaali- ja terveydenhuollon asiakastietojen käsittelystä

### Laki sosiaali- ja terveydenhuollon palvelusetelistä

### Laki terveydenhuollon ammattihenkilöistä

### Asetus terveydenhuollon ammattihenkilöistä

### Tietosuojalaki

### EU:n yleinen tietosuoja-asetus (GDPR)

### Lastensuojelulaki

### Potilasvakuutuslaki

### Hyvinvointialue- ja maakuntajakolaki

### Laki hyvinvointialueesta

### Laki hyvinvointialueiden rahoituksesta

### VNA hyvinvointialueiden rahoituksesta

### Sosiaali- ja terveysministeriön asetus sosiaali- ja terveydenhuollon henkilöstön täydennyskoulutuksesta

|  |
| --- |
| **kirjallinen kuulustelu**  |
| **Tenttipäivämäärä (erillistä todistusta ei tarvitse toimittaa):** |  |

# Itsearviointi ja pohdinta

Pätevöityjä analysoi ja pohtii omaa rooliaan ja kehittymistään (tulevana) esimiehenä (pituus n. 400 sanaa ilman välilyöntejä). Itsearvioinnin tulee sisältää pohdintaa omista yhteistyötaidoista, vuorovaikutuksesta, eettisestä ajattelusta, kokonaisuuksien hallinnasta, suunnitelmallisuudesta sekä suullisesta ja kirjallisesta viestinnästä. Pätevöityjän tulee laatia itsearviointi niin, että mahdolliset muut itsearviointiin liittyvät henkilöt eivät ole tunnistettavissa.

# Palaute ja sen vaikutus omaan työhön

Pätevöityjä kerää esimieheltään, mahdollisilta alaisiltaan, muilta työyhteisön jäseniltään ja yhteistyökumppaneiltaan saamansa kirjallisen ja suullisen palautteen esimiehenä ja/tai työyhteisön jäsenenä toimimisesta, ja kirjoittaa, miten kehittää tai on kehittänyt toimintaansa palautteen perusteella (pituus n. 400 sanaa ilman välilyöntejä). Palautteita ei tarvitse liittää portfolioon.